تورکیه‌نی دریندن سارسان قهرمان ماراش مرکزلی زلزله‌لرده یوزلرجه قورتارما اکیبی و مینلرجه کؤنوللو ییخینتیلار آلتیندان سئویندیریجی خبرلر وئره‌بیلمک اوچون چالیشیر.
ساعاتلار کئچسه ده ییخینتیلاردان اومود وئریجی خبرلر گلیر.
زلزله‌لرین آردیندان بؤلگه‌ده چالیشان آختارما قورتارما قروپلاری، حاتایین اسکندرون ائلچه‌سی مصطفی کمال محله‌سینده‌کی بینالاردان بیرینین ییخینتیلاری آلتیندا کؤمک چیغیرتیلاری ائشیتدی.
قروپلار، ییخینتیلاری دقتله قالدیراراق ۳۳ یاشلی سوریه‌لی آنا ایمد صبحا ایله ۲ یاشنداکی قیزی وافه صبحانی ساغ اولاراق چیخارتدی.
آمبولانسا چاتدیریلان آنا و قیزی خسته‌خانایا آپاریلدی. ییخینتیلارین قالدیریلما‌سی ایشلری داوام ائدیر.
حاتایین مرکزینده اوغور مومجو جاده‌سینده ده ییخیلان بیر آپارتمانین داغینتیلاری آلتیندان بیر اوشاق ۴۵ ساعات سونرا ساغ چیخاریلدی.
اوغور مومجو جاده‌سینده یئنه گؤزل بیر خبر گلدی. اوچان بیر آپارتمانین ییخینتیلاری آلتیندان بیر قادین ۴۵ ساعات سونرا ساغ اولاراق چیخاریلدی.
آدی‌یامان‌دا دا اوچان بیر بینانین ییخینتیلاری اۆزرینده ایشله‌یه‌ن اکیپ، زلزله‌دن ۳۶ ساعات سونرا آدی اؤیره‌نیله‌بیلمه‌یه‌ن بیر کؤرپه‌نی ساغ اولاراق چیخارتدی.
ساغلیق اکیبلرینه چوئریلن کؤرپه، معالیجه اوچون خسته‌خانایا گؤندریلدی.
شانلی اورفادا دا اکیپلر، یئنی‌شهیر محله‌سینده‌کی ۵ قاتلی بیر آپارتماندا ۶ یاشینداکی احمد آیاز آباکی، ۴۷ ساعات سونرا قورتاردی.
آباک، ایلک موداخیله‌نین آردیندان خسته‌خانایا آپاریلدی.
